
Hej 

Jeg skriver fordi en af mine venner har problemer med en dreng og jeg ved ikke hvordan jeg skal hjælpe hende når jeg ikke selv har haft nogen jeg kan lide endnu her du/i nogle gode råd til hvad jeg kan gøre 

Hilsen veninden j 

  


 
Drenge!
=======



Hey du! 



 

Fedt, at du gerne
vil være der for din veninde :-) 


Det er lidt svært,
når jeg ikke ved, hvad problemet helt konkret går ud på, men sådan generelt så
kan man stadig godt være der for ens veninde, selvom man ikke selv har nogle
erfaringer med det konkrete område. 



 

Du kan lytte og
spørge ind til det din veninde fortæller. Hvis der er noget, som du ikke
forstår, så bed hende om at uddybe det. Fortæl hvordan du forstår det, som hun
fortæller, og spørg så om du har forstået det rigtigt. Hvis du opdager, at
noget som din veninde siger modsiger hinanden, så påpeg det og spørg ind til,
hvad hun tænker om det.   

Mange gange kan bare det at snakke med en, som lytter, spørger ind og kommer
med helt frisk øjne på ens problem gøre, at løsninger dukker op af sig selv,
som man ikke selv havde overvejet. 



 

Derudover så er du
et menneske og selvom du ikke har oplevet det at være vild med en selv, så kan
du stadig godt komme med ideer til løsninger. Dem er du fuldkommen berettiget
til at foreslå og så må din veninde jo afgøre, om det er noget, som skal afprøves
eller ej. 


Til sidst, så er det
også fuldkommen fair at sige til din veninde, at du ikke har prøvet det her
selv, så du er måske lidt i tvivl om, hvordan du bedst kan være en god veninde
og hun gerne må sige, hvad hun har brug for.



 

Jeg håber, at du kan
bruge mit svar :) Al held og lykke herfra!


VH.


Gustav


